b"\n_START_ARTICLE_\nDelta2 Canis Minoris\n_START_SECTION_\nCaracter\xc3\xadstiques\n_START_PARAGRAPH_\nDelta\xc2\xb2 Canis Minoris \xc3\xa9s un estel blanc-groc de la seq\xc3\xbc\xc3\xa8ncia principal de tipus espectral F2V. De caracter\xc3\xadstiques similars a Rijl al Awwa (\xce\xbc Virginis), t\xc3\xa9 una temperatura efectiva de 7181 K. 8,5 vegades m\xc3\xa9s llumin\xc3\xb3s que el Sol, posseeix una massa un 63\xc2\xa0% major que la del Sol i es pensa que est\xc3\xa0 en la meitat de la seva vida com a estel de la seq\xc3\xbc\xc3\xa8ncia principal._NEWLINE_Delta\xc2\xb2 Canis Minoris t\xc3\xa9 un radi un 86\xc2\xa0% m\xc3\xa9s gran que el radi solar i la seva velocitat de rotaci\xc3\xb3 sobrepassa els 117,5 km/s. En conseq\xc3\xbc\xc3\xa8ncia, el seu per\xc3\xadode de rotaci\xc3\xb3 \xc3\xa9s de nom\xc3\xa9s 0,6 dies, equivalent a 1/42 del que t\xc3\xa9 el Sol. \xc3\x89s un estel solitari sense cap company estel\xc2\xb7lar conegut. Es mou per l'espai amb una \xc3\xb2rbita gal\xc3\xa0ctica m\xc3\xa9s exc\xc3\xa8ntrica que la del Sistema Solar (i = 0,27)."